ทีโอที ไม่ทำตามสัญญา เน็ตชายขอบ ชาวบ้านหาวเรอดูหนังฟังเพลงไม่ถนัด
นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดเผยว่า ขณะนี้คณะกรรมการตรวจรับการจ้างโครงการเน็ตชายขอบจำนวน 3,920 หมู่บ้าน ได้ตรวจสอบเรียบร้อยแล้ว ทั้งการติดตั้งอินเตอร์เน็ตตามสายไฟเบอร์ออฟติก และโครงข่ายมือถือ ทั้ง 10 สัญญา,โดยผลการตรวจสัญญาพบว่า มี 3 สัญญาที่ไม่แล้วเสร็จ และไม่ส่งมอบงานตามสัญญา คือ บริษัท ทีโอที จำกัด (มหาชน) จำนวน 3 สัญญา คือ พื้นที่ภาคเหนือ 2 ได้แก่ กำแพงเพชร ตาก นครสวรรค์ พิจิตร พิษณุโลก เพชรบูรณ์ สุโขทัย อุตรดิตถ์ และอุทัยธานี มีบริษัท ทีโอที จำกัด (มหาชน) เป็นคู่สัญญา ได้ส่งมอบติดตั้งอุปกรณ์เสร็จสิ้น,ส่วนพื้นที่ภาคตะวันออกเฉียงเหนือ ได้แก่ กาฬสินธุ์ ขอนแก่น ชัยภูมิ นครพนม นครราชสีมา บุรีรัมย์ มุกดาหาร ยโสธร ร้อยเอ็ด เลย สกลนคร สุรินทร์ หนองบัวลำภู อุดรธานี และอุบลราชธานี มีทีโอทีเป็นคู่สัญญาได้ส่งมอบติดตั้งอุปกรณ์เสร็จสิ้น,ส่วนพื้นที่ภาคเหนือ 1 ได้แก่ เชียงราย เชียงใหม่ น่าน พะเยา แพร่ แม่ฮ่องสอน ลำปาง และลำพูน มีบริษัท ทีโอที จำกัด (มหาชน) เป็นคู่สัญญา ผู้ให้บริการไม่ได้ส่งมอบงานในสัญญานี้ ส่วน 7 สัญญาที่ส่งมอบงานได้ตามสัญญาและครบถ้วน 100% คือสัญญา ของ บริษัท ทรูมูฟเอช ยูนิเวอร์แซล คอมมิวนิเคชั่น จำกัด 2 สัญญา, บริษัท กสท โทรคมนาคม จำกัด (มหาชน) 2 สัญญา, บริษัท ทรู อินเทอร์เน็ต คอร์ปอเรชั่น จำกัด, บริษัท อินเตอร์ลิ้งค์ เทเลคอม จำกัด (มหาชน) 2 สัญญา,ทั้งนี้ เมื่อโครงการเน็ตชายขอบเปิดให้บริการประชาชนสามารถใช้บริการดังกล่าวได้ฟรี โดย กสทช.จะเป็นคนรับผิดชอบค่าใช้จ่ายในระยะเวลา 3 ปี (36 เดือน) ภายในกรอบวงเงินงบประมาณ 4,683.73 ล้านบาท.
ขณะนี้คณะกรรมการตรวจรับการจ้างโครงการเน็ตชายขอบจำนวน 3,920 หมู่บ้าน ได้ตรวจสอบเรียบร้อยแล้ว ทั้งการติดตั้งอินเตอร์เน็ต
เน็ตชายขอบ,ทีโอที,กสทช.,ภาคเหนือ,ฐากร ตัณฑสิทธิ์,ข่าวทั่วไป